ઉત્તરી આયર્લૅન્ડમાં રાજકીય પ્રસંગોએ ઘણી વખત યુનાઈટેડ કિંગડ્મનું રાષ્ટ્રગીત "ગોડ સેવ ધ ક્વીન" વગાડવામાં આવે છે. કૉમનવેલ્થ રમતો વખતે, ઉત્તરી આયર્લૅન્ડની ટીમ ધ્વજ તરીકે અલ્સ્ટર બૅનરનો અને લંડનડેરી એર (સામાન્ય રીતે ડૅની બૉય ની તર્જમાં બેસાડેલ ગીત)નો રાષ્ટ્રગીત તરીકે ઉપયોગ કરે છે.[૫૪][૫૫] ઉત્તરી આયર્લૅન્ડની ફુટબૉલ ટીમ પણ પોતાના ધ્વજ તરીકે અલ્સ્ટર બૅનરનો, પરંતુ રાષ્ટ્રગીત તરીકે "ગોડ સેવ ધ ક્વીન"નો ઉપયોગ કરે છે.[૫૬] મહત્ત્વના ગેલિક ઍથ્લેટિક અસોસિએશન (ગેલિક રમતવીર મંડળ)ની મૅચો આયર્લૅન્ડ પ્રજાસત્તાકના રાષ્ટ્રગીત, "Amhrán na bhFiann (સૈનિકનું ગીત)" સાથે ઉદ્ઘાટિત થતી હતી, જેનો ઉપયોગ સમગ્ર આયર્લૅન્ડની રમત-ગમતની કેટલીક અન્ય સંસ્થાઓ દ્વારા પણ થાય છે.[૫૭] 1995થી, આયર્લૅન્ડ રગ્બી યુનિયન ટીમે પોતાની ટીમના ગીત તરીકે એક ખાસ તૈયાર કરેલા ગીત "આયર્લૅન્ડની પુકાર"નો ઉપયોગ કર્યો છે. ડબ્લિનની ઘરઆંગણાની મૅચોમાં યજમાન દેશ પ્રત્યેના શિષ્ટાચાર સ્વરૂપ પ્રજાસત્તાક આયર્લૅન્ડનું રાષ્ટ્રગીત પણ વગાડવામાં આવ્યું હતું.[૫૮]